Nederigheid - www.bybelkennis.co.za
Men dismiss the Bible because they say it contradicts itself. Their real beef is that is contradicts "them." – Douglas Wilson
Ons verwar dikwels karaktereienskappe en houdings. Nederigheid is 'n goeie voorbeeld. Baie Christene glo dat nederigheid iets soos selfveragting is. Mens wat hulleself verag degradeer hulleself en hulle vermoëns. Is dit nie hoe gewonde trots praat nie? Is dit nie selfliefde wat op een of ander manier teleurgestel is nie?
Voorbeeld: As iemand die klavier gespeel het en jy prys hulle: "Baie goed gedoen." Wat is hulle natuurlike reaksie? "Ag, jy weet ek is nie eintlik 'n pianis nie." Wat dink jy sal gebeur as jy sou sê: "Ek weet. Dit was nie eintlik baie goed nie. Ek wou maar net vriendelik wees!" Natuurlik sal ons dit nie doen nie, maar is dit nie dalk nodig om hierdie verwronge konsep van nederigheid uit te wys nie?
Nederigheid kan beter beskryf as gedefinieer word – jy weet wat dit is as jy dit sien. Nederigheid is iets soos eerlike selfondersoek. Ons kan dit beskryf. Ons weet hoe nederigheid in verskillende situasies lyk. Ons sien gou raak as nederigheid vals is.